Selena praat meer oor haar stryd | SARIE
Selena praat meer oor haar stryd
Te lank het sy baklei, skryf die Amerikaanse sanger Selena Gomez. Sy het altyd gevoel sy moes perfek wees, die perfekte beeld vir die wêreld uitstraal. Maar sy het die eerste keer in jare na haarself geluister. Gestop, eerlik gewees.
Ná weke uit die kollig – Selena het haarself in Oktober in 'n rehabilitasiesentrum laat opneem – is sy terug. Die regte Selena, met "duike" en "krake".
Sy het ná maande weer iets op Instagram gedeel met haar 103 miljoen volgelinge, die meeste aanhangers wat enige bekende op dié platform het.
Sondag het Selena 'n emosionele toespraak gelewer by die American Music Awards. Sy het haar eerste AMA-toekenning gewen vir gunsteling- vroulike rock/pop-kunstenaar, berig E! News.